Ամրոցը հայտնի է է նաեւ ՙԵռաքար՚ եւ ՙԿռայքար՚ անուններով, իսկ ներկայում կրում է ՙՄեծ հարթեն քար՚ անվանումը: Այստեղ է եղել Խաչենի իշխանական տոհմի մի ճյուղի նստավայրը: Իսկ այդ ճյուղը կամ ազգատոհմը հայտնի էր ՙԵռաքարեցիք՚ անվամբ: Ըստ Բ. Ուլուբաբյանի, ի թիվս այլ իշխանությունների, XII դ. կեսերին մասնատվել էր նաեւ Խաչենի իշխանությունը` բաժանվելով երեք ճյուղերի: Դրանցից մեկը Խաչենագետի հովտում էր, մյուս երկուսը` Թարթառի միջին եւ վերին հովիտներում: Այդ երեք ճյուղերի հարեւանությամբ գոյություն ունեին նաեւ ավելի փոքր իշխանություններ, ինչպիսիք էին Խաղբակյանք, Դեսումանք, Դլենանք եւ եռաքարեցիք: